Татјана Тадић
Татјана Тадић (рођ. Родић; Книн, 1958), бивша је супруга Бориса Тадића и прва дама Србије од 2004. до 2012. године.

Биографија 
Татјана Тадић, рођена Родић, тадашња супруга Бориса Тадића, пореклом је из Книна и по образовању је инжењер грађевине. У почетку каријере поседовала је сопствену фирму, али се политичким напредовањем супруга, у потпуности посветила улози мајке и жене. 

У почетку мандата свог супруга Бориса Тадића врло ретко се појављивала у јавности. Јавност за њу сазнаје тек када активније креће да се бави хуманитарним радом.

У слободно време бавила се сликарством и иконописањем. Као прва дама, врло ретко је иступала у јавност. 

Виђена је на пријему који је организовао хрватски председник Иво Јосиповић, а такође је са супругом била на пријему који је организовао шпански краљ Хуан Карлос I у Мадриду.

Са Борисом Тадићем има две ћерке. Борис и она су се развели 2019.

Извори

Напомене

Спољашње везе 
 Данас: Татјана била по страни, Драгица у првом плану 
 Телеграф:Татјана Тадић: Ово ми је први инцидент за осам година!

Рођени 1958.
Прве даме Србије
Книњани
Предузетници из Београда
Функционери и државни службеници из Београда